অপলক আর্দ্রনয়নে রৌদ্রোজ্জ্বল আকাশের দিকে চেয়ে আছে সায়ন। বন্ধুত্বের প্রমাণ কি মুখে বলে দেওয়া যায়? দেখতে দেখতে ঘড়িতে ঘন্টাখানেক সময় এগিয়ে গেল। নাহ্‌, র‍্যাভেনের অভিশাপ আর নতুন কোনো অঘটন বয়ে আনেনি। ব্যাপারটার সাথে ‘র‍্যাভেন্‌'স ডিক্সনারি’র কোনো যোগ নেই। থানা থেকে আবার ফোন করেছিল। এখনই বেরোতে হবে। ঝোঁকের মাথায় ইচ্ছেটা করে ফেলে তাতুন ঠিকই, কিন্তু পরিণাম ভেবে হাড় হিম হয়ে যাচ্ছিল তার। মৃত বন্ধু ফিরে আসলে কি ভয়ানক কাণ্ডই না ঘটতো! আরও মিনিট দশেক কেটে গেল। অ্যাশট্রেতে উপচে পড়ছে দুমড়ানো পোড়া ফিল্টারগুলো। তাতুনের অমূলক ভয়টা থিতিয়ে যাচ্ছে ক্রমশ:।